Mandat

Fagrådet for kvalitet og pasientsikkerhet er administrerende direktørs rådgivende organ ved læring fra uønskede hendelser.

Fagrådet skal:

være aktiv pådriver i arbeidet knyttet til melding, saksbehandling og læring fra uønskede hendelser

understøtte arbeidet med læring på tvers

utvikle og informere om læringsnotater

levere sin årlige rapport til det sentrale Kvalitets- og pasientsikkerhetsutvalget (KPU) innen utgangen av januar påfølgende år

informere om sin virksomheten til nivå 2-ledere, lokale kvalitets- og pasientsikkerhetsutvalg og andre via hjemmesiden på Innsiden

Fagrådet skal, gjennom innsyn i enkeltsaker og tilgang til systembaserte kilder, fange opp og synliggjøre risiko for pasientsikkerheten. Relevante læringspunkter skal løftes frem og deles i Helse Bergen. Fagrådet skal bistå foretaksledelsen med vurderinger knyttet til forebyggende og systemrettede tiltak. I dette ligger også å utrede og fremme saker til det sentrale KPU.

Oppnevning og sammensetning

Ansvaret for Fagrådet er lagt til fagdirektør, og ledes av leder eller medarbeider fra Seksjon for pasientsikkerhet.

Medlemmene (til sammen 8-10 medlemmer) oppnevnes av det sentrale KPU etter innstilling fra fagdirektør. Funksjonstiden er 3 år med mulighet for forlengelse.

Organisering og arbeidsform

Fagrådet har fem møter i året. Møtene gjennomføres 3-4 uker før møtene i det sentrale KPU.

Relevante saksdokumenter videresendes arbeidsutvalget for de sentrale KPU-møtene. Seksjon for pasientsikkerhet er sekretariat.

Samarbeidspartnere

Fagrådet skal samarbeide med smittevernoverlegen, strålevernansvarlig, Utvalg for felles fagprosedyrer, Legemiddelkomiteen, Sykepleiefaglig råd, Kontorfaglig forum, Klinisk fagråd for IKT, Fagråd for klinisk kommunikasjon og andre relevante råd og utvalg, om sammenfallende problemstillinger og forslag til tiltak.

Interne referanser

1.1.7.1-07	Sykepleiefaglig råd - mandat og sammensetning
1.1.7.1-10	Klinisk fagråd for IKT - mandat og sammensetning
1.1.7.1-11	Fagråd for klinisk kommunikasjon - Mandat og samansetjing
1.1.7.2-01	Sentralt kvalitets- og pasientsikkerhetsutvalg - mandat og sammensetning
1.1.7.2-02	Lokale kvalitets- og pasientsikkerhetsutvalg - mandat, sammensetning og saker
1.1.7.3-03	Legemiddelkomiteen i Helse Bergen - mandat og sammensetning
1.1.8.2.2-01	Prosess for utarbeiding av felles fagprosedyrer